Kalidro

Kalidroj aŭ tipaj vadbirdoj estas grupo de birdoj reproduktantaj en Arkto kaj tre migrantaj. Tiuj birdoj formas grandajn miksitajn arojn en marbordoj kaj estuaroj vintre. Ili estas tipaj plaĝobirdoj, etaj aŭ mezgrandaj, longflugilaj kaj relative mallongbekaj.

Ties bekoj havas sensivajn pintojn kiuj permesas ilin lokigi enterigitajn predojn kiujn ili konstante serĉas per kurado kaj tuŝoprobado.

La specioj, laŭ ĝisdatigita / tradicia taksonomio, estus kiel sube:

 Grandega kalidro, Calidris tenuirostris
 Granda kalidro, Calidris canutus
 Nigroblankpuga kalidro, Calidris virgata
 Duelbirdo, Calidris pugnax
 Larĝbeka kalidro, Calidris falcinellus
 Pintvosta kalidro, Calidris acuminata
 Himantopa kalidro, Calidris himantopus
 Rustokalidro, Calidris ferruginea
 Blankvosta kalidro, Calidris temminckii
 Nana kalidro, Calidris subminuta
 Kulerbeka kalidro, Calidris pygmaea
 Ruĝkola kalidro, Calidris ruficollis
 Sablokalidro, Calidris alba
 Bunta kalidro, Calidris alpina
 Rokkalidro, Calidris ptilocnemis
 Markalidro, Calidris maritima
 Flavbrusta kalidro, Calidris bairdii
 Malgranda kalidro, Calidris minuta
 Amerika malgranda kalidro, Calidris minutilla
 Blankpuga kalidro, Calidris fuscicollis
 Stepkalidro, Calidris subruficollis
 Striokalidro, Calidris melanotos
 Pigmea kalidro, Calidris pusilla
 Alaska kalidro, Calidris mauri

La plej proksimaj parencoj de kalidroj estas la du specioj de ŝtonturnuloj, kaj se la kalidroj estus konsiderataj kiel tribo Calidriini, la ŝtonturnuloj estus inkluditaj tie.

La interrilatoj de la grupo de kalidroj ne estas entute bone solvitaj. Kelkaj iamaj genroj estis inkluditaj en Calidris, kiel la Himantopa kalidro (eksa Micropalama himantopus), sed la nova lokigo ne estis entute kontentiga. Oni sugestis ekzemple, ke la Sablokalidro estu lokata kiel monotipa genro Crocethia, kaj la aliaj etaj specioj Calidris estu separataj kiel Erolia. Alternative estis sugestita, ke la monotipaj genroj Aphriza, Limicola kaj Eurynorhynchus estu enmetitaj en Calidris.

Pristuda analizo kombinanta novajn datumojn (Thomas et al, 2004) pruvus, ke la ampleksigata genro Calidris estas vere parafiletika (aŭ polifiletika se ĉiu kalidro estu enmetita en ĝi), sed la nuntempa serio DNA estus nesufiĉa por solvi la rilataron de kelkaj nekutimaj specioj kiel la Rustokalidro.

Tiele aperas tri grupoj de proksimaj parencoj:
 La plej granda konsistanta el plej etaj specioj, inkludante la Sablokalidron, kaj probable ankaŭ la Stepkalidron. Se ĝi estas konsiderata kiel diferenca genro, la nomo Erolia estu uzata nur se ankaŭ la Rustokalidro apartenu ĉi tie, kiel estis Erolia kiam unuafoje estis publikata en 1816.
 La propra genro Calidris enhavanta speciojn kiel la Granda kalidro kaj la Calidris virgatus.
 Alia eta grupo enhavanta strangajn speciojn kiel la Duelbirdo, la Larĝbeka kalidro kaj la Pintvosta kalidro, kiuj uzus la nomon Philomachus.

 Vidu ankaŭ 
 Koksa kalidro
 Hibridiĝo ĉe vadbirdoj

 Referencoj 
 Thomas, Gavin H.; Wills, Matthew A. & Székely, Tamás (2004): A supertree approach to shorebird phylogeny. BMC Evol. Biol. 4: 28.  PDF plena teksto  Kroma Materialo

Kategorio:Skolopedoj